Pécs-Baranyai Kereskedelmi és Iparkamara

Vevőszerző marketing szöveg műhely - Unalmasból ütőset!
2024-05-07 13:00 - 16:30 (Europe/Budapest) | Pécsi Kereskedelmi Központ
Hogyan lehet megszerezni a vevők figyelmét 2024-ben? Hogyan szólítsuk meg a potenciális vevőket eredményesebben, mint a konkurencia? Hogyan használjuk fel a mesterséges intelligenciát a mindennapi marketinghez? Ezekre a kérdésekre ad válaszokat és megvalósítható megoldásokat a marketing szövegírás workshop. Szilágyi Tímea marketing szövegíró bevezeti az érdeklődőket a hatékony, vevőszerző szövegek világába.

forrás: pixabay.com

A workshop célja:
A résztvevők számára bemutatni, hogyan érdemes megtervezni és megírni a marketing anyagokat. A workshop vezetője ötleteket, jól bevált módszereket mutat be a tartalom felépítésére vonatkozóan.
A résztvevők a műhelymunkák során megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz.
További információ, regisztráció:
Unalmasból ütőset! Vevőszerző marketing szöveg műhely

Részvételi díj:

12.000.-Ft+Áfa/fő,
önkéntes kamarai tagvállalkozások munkatársai számára: 10.000.-Ft+Áfa/fő.

Lokális marketing - KamarAAkadémia képzése
2020-06-11 13:00 - 17:00 (Europe/Helsinki) | Online
A LEGJOBB AJÁNDÉK AMIT A CÉGEDNEK ADHATSZ 2020-BAN!

A vírus elvonul, az emberek kiszabadulnak otthonaikból…
TALÁLJÁK MEG A TE VÁLLALKOZÁSOD!
A március végi elmaradt KamarAAkadémia képzés a Pécs-Baranyai Kereskedelmi és Iparkamara Oktatási Központjában

Gratulálunk! Ha a vállalkozásod túlélte az elmúlt időszakot, azzal bizonyította életképességét. Jutalmazd meg azzal, hogy világszinten is naprakész tudással képzed magad, és kiemelt forgalmat szerzel, amelyre a cégednek most nagyon nagy szüksége van.

KINEK AJÁNLJUK ELSŐSORBAN?
Boltot, üzlethelyiséget vezető vállalkozóknak
Éttermeknek
Irodát üzemeltető vállalkozás tulajdonosainak
Szálláshelyeknek
magánrendelők, egészség-, fitness- és wellness-központoknak
MIÉRT HASZNOS ÉS FONTOS EGY ILYEN ESEMÉNY?
A workshop alatt olyan tudásra tehetsz szert, amely a hétköznapokban segítségedre lehet az online marketing területén. Megismerheted a Google saját felületeiben rejlő ingyenes, népszerű és mindenki kezében ott lévő lehetőségeket, illetve a Google Cégem fiók kezelést. A jobb pozíció a Google-ben, a helyi keresőoptimalizálással több vendéget/vásárlót ezáltal növekvő bevételt jelent. Meghallgathatod mások tapasztalatait és megoszthatod a sajátod.
EZEKET SAJÁTÍTHATOD EL ÉS VIHETED HAZA:
A képzés ELMÉLETI része: A lokális marketing alapjai pl.: Lokális marketing működése
Google Cégem (Keresés, térkép)
Lokális eszközrendszer
Hely használata a közösségi médiában
Hatékonyság mérés
Tartalommarketing
A képzés GYAKORLATI része: Nemcsak megmutatjuk, hanem segítünk a megvalósításban is
Beállítjuk a Google Cégem fiókod
Megmutatjuk a Célzási módszereket hirdetéseknél
Konkurenciaelemezés
További részletek az alábbi képre kattintva olvasható:
https://anima-labor.hu/2020-06-11-helyi-marketing-workshop-pecs/

Az előadó: Kondor Albert (Szakközgazdász, lokális marketing szakember) www.lokalitas.hu
Szakmai hitvallása: Vallja, hogy nincs két egyforma projekt és ez által nem lehet minden vállalkozásnak ugyanazt a stratégiát javasolni. Gyakorlati tapasztalata, hogy az egyedi megoldások határozzák meg minden vállalkozás sikerét.
Részvételi díj: 15.000.-Ft+Áfa/fő,
önkéntes kamarai tagvállalkozások munkatársai számára: 12.000.-Ft+Áfa/fő.
A képzés minimum 10 fő esetén kerül megrendezésre, a maximális létszám: 20 fő.
Regisztrálni az alábbi linkre kattintva lehet:
R E G I S Z T R Á C I Ó
Képzés helyszíne: A képzés online kerül megrendezésre
Képzés ideje: 2020 június 11. csütörtök, 13:00-17:00
Képzési idő:
4 x 45 perc
Jelentkezési határidő: június 1.

A jelentkezéseket a beérkezés sorrendjében tudjuk elfogadni.

További információ: 72/507-105, gancs@pbkik.hu vagy piacsek@pbkik.hu

Ütős vagy hasraütős honlap? – KamarAAkadémia képzése
2020-03-31 13:00 - 17:00 (Europe/Helsinki) | Pécsi Kereskedelmi Központ
Avagy hogyan építs céltudatosan egy sikeres honlapot 2020-ban! Erről szól március hónapban meghirdetett második KamarAAkadémiás képzésünk.
A képzés célja
Minden vállalkozó arra törekszik, hogy termékeivel és szolgáltatásaival elérje és a legjobb minőségben kiszolgálja a vevőit. Az interneten gyorsan változó, sokszor zavaró információ-dömpingben nem egyszerű megcélozni a fogyasztókat. Egy megfelelően felépített, működtetett és fejlesztett honlap segíthet a kínálatot a kereslettel hatékonyan összeilleszteni.
Képzés célcsoportja:
• kis és középvállalatok vezetői,
• induló vállalkozások vezetői,
• egyéni vállalkozók.
A képzés tartalma
A képzés 3 fő részből áll:
• workshop: weblapok kialakításának szemlélete, technikai megoldások, gyakorlati példák, hozott honlapok elemzése
• online képzés: a workshop online, bővített változata
• weboldal audit: honlapok személyes áttekintése, hibák feltárása, fejlesztési lehetőségek ajánlása
A résztvevők számára a témában segédanyagot biztosítunk.
Az előadóról
Az előadó életfelfogásának fő rendezőelve a proaktivitás. Hisz a komplex ügyfél és vállalkozásbarát megvalósításokban. Számos vállalkozás hatékonyságát növelte tanácsaival az online marketing, webáruházak és rendszerépítések területén. Részletesebb bemutatkozó a linkre kattintva érhető el: Czirják Tamás – előadó
Ne feledd, nem a cégedben, hanem a cégeden kell dolgoznod!
A képzés ingyenes, de regisztrációhoz kötött. Csak adószámmal rendelkező vállalkozások jelentkezését tudjuk elfogadni.

A képzés megfelelő létszám esetén indul. Maximális létszám 25 fő. Szabad férőhelyek száma: 8
A regisztráció feltétele rendezett kamarai regisztráció (minden év március 31-ig befizetett 5000 ft.)!
Regisztrálni az alábbi linkre kattintva lehet: J E L E N T K E Z É S I L A P

Vevőszerző reklámszövegek és a sikeres honlap titka - KamarAAkadémia képzése
2019-11-12 13:00 - 17:00 (Europe/Helsinki) | Pécsi Kereskedelmi Központ
Hogyan szólítsuk meg a potenciális vevőinket? Hogyan jelenjünk meg az interneten kisvállalkozóként? Milyen elemekből áll az a weblap, ami garantáltan vonzza a vevőket? Szilágyi Tímea reklámszövegíró, marketing tanácsadó bevezeti a résztvevőket a hatékony, vevőszerző szövegek világába.

A képzés célja:
A résztvevők számára bemutatni, hogy mi kerüljön egy szórólapra, kiadványra, milyen elemekből álljon egy cégismertető, egy honlap. Az előadó ötleteket és javaslatokat mutat be, egy honlap megfelelő felépítésére, tartalomépítésére.
A résztvevők műhelygyakorlat keretén belül megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz. A jelentkezők bepillantást nyerhetnek továbbá arról, hogy milyen tényezők állnak a sikeres honlap hátterében:

milyen tipikus hibák hátráltatják az eredményességet?
megtudhatják, hogyan tudják átalakítani a saját honlapjukat úgy, hogy az népszerű legyen?
új honlap esetén képet kaphatnak arról, hogyan kell felépíteni egy hatásos weblapot.

A képzés választ ad a mai vállalkozók kérdéseire, mint például:

Hogyan lehet kitűnni a versenytársak közül a mai világban?
Milyen eszközöket használjak annak érdekében, hogy a vevők szaladjanak utánam, és ne én utánuk?
Hogyan tudom megfogalmazni úgy a tevékenységemet a vevő számára, hogy az megértse azt, és szimpatikus legyen a számára?

Az előadó 15 éves szakmai múlttal rendelkezik a kkv marketing területén. Számos cégnek segített már honlapátalakításban, pozícionálásban, brandépítésben valamint abban, hogy a marketing tevékenységük által sikeresebbek, eredményesebbek legyenek.
Képzés célcsoportja:

kis és középvállalatok vezetői,
induló vállalkozások vezetői,
egyéni vállalkozók.

Tematika, tartalom:
Az előző évek tapasztalata és igénye alapján a képzésbe több műhelygyakorlat került beépítésre. A résztvevőknek, minden témakör után van lehetőségük gyakorlatban is elsajátítani az előadásban hallottakat.

A kisvállalati marketing szemlélet bemutatása és gyakorlati példákon keresztül való ismertetése.
Műhelygyakorlat: Hogyan mutasd be a cégedet 1 percben?
Marketing szövegírás alapjai. Hogyan írj szöveget a vevőidnek, és hogyan a Google-nek?
Műhelygyakorlat: online hirdetés, szórólap szövegírási technikák elsajátítása, gyakorlása, szövegátalakítás
A sikeres honlap titka. Hasznos építőkockák az eredményes weblaphoz. 5 elem, ami nem hiányozhat a webáruházadból.
Műhelygyakorlat:online cikkírás

Képzés helyszíne: Pécsi Kereskedelmi Központ, Majrossy I. u. 36. RIC -terem, alagsor
Képzés ideje: november 12. 13:00-16:30
Képzési idő:
4 x 45 perc
Jelentkezési határidő: november 1.
A jelentkezéseket a beérkezés sorrendjében tudjuk elfogadni.

A regisztráció lezárult.

Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából. A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz, pogácsa) tartalmaz.

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Innovatív vállalkozások szellemitulajdon-védelme képzés - KamarAAkadémia
2019-10-21 13:00 - 17:00 (Europe/Helsinki) | Pécsi Kereskedelmi Központ
Mikor van biztonságban az ötletünk? Hogyan igazodjunk el a szellemi tulajdonjogi lehetőségek tengerében? Mikor és milyen szerződésre van szükségünk ahhoz, hogy cégünk fejlesztései jogtiszták legyenek? Ilyen kérdésekre ad választ dr. Liber Noémi képzése.

Képzés célja:
A cél az, hogy mindazon vállalkozások és vállalkozók, akik innovatív tevékenységekkel, termékekkel, szolgáltatásokkal rendelkeznek, megkapják azon gyakorlati információkat, amelyek segítségével biztonságos és átgondolt módon tudjanak fejlődni, piacra lépni vagy épp új piacokat elérni.
A résztvevők választ kaphatnak az olyan kérdésekre, mint például:

milyen jogi ismeretekkel kell rendelkezni egy céges fejlesztés elindításához,
mely fejlesztési eredmények, termékek esetében, milyen szellemi tulajdonjogvédelmi forma vehető igénybe,
milyen jogi lehetőségek közül tudnak választani a cégek, fejlesztéseik hasznosítása esetén,
milyen stratégiai megfontolásokat kell egy innovatív vállalkozás működtetése során újra és újra tisztázni.

Előadó:
dr. Liber Noémi felsőfokú iparjogvédelmi szakértő, aki tíz éves tapasztalattal rendelkezik a szellemi tulajdonjog területén a megfelelő oltalmi formák és szerződések kiválasztásában, elkészítésében, továbbá az innovációmenedzsment során felmerülő jogi kérdések menedzselésében és megoldásában.

Képzés célcsoportja:

start-upok,
kutatás-fejlesztési tevékenységet végző vállalkozások,
olyan kis-és középvállalatok vezetői, amelyeknél a szellemi termékek oltalmazása, menedzselése és/vagy hasznosítása felmerülhet.

Képzés tematikája:

szellemi tulajdonjogi oltalmi formák, szerzői jog,
titoktartási megállapodások,
tárgyalási alapok,
innovációs szabályozási és szerződéses rendszerek (szellemi tulajdonkezelési szabályzatok, munkavállalói szerződések, licencia és átruházási szerződések stb. és fontos klauzulái)

Képzés óraszáma: 4 óra

Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából.

A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz, pogácsa) tartalmaz.

Regisztráció lezárult.

A képzés helyszíne: Pécsi Kereskedelmi Központ, 7625 Pécs, Majorossy Imre u. 36.
Időpont: 2019. 10. 21. 13:00 – 16:30
Jelentkezés határideje: 2019. október 17. 14:00

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Honlapelemző szakmai nyílt nap - KamarAAkadémia szervezésében
2019-10-17 13:00 - 17:00 (Europe/Helsinki) | Pécsi Kereskedelmi Központ
A KKV-k számára az egyik leghatékonyabb marketing eszköz a weblap. De nem minden honlapból lesz vevőszerző gépezet. Sőt! Nem minden honlap jut el a potenciális érdeklődőhöz. Mi lehet az oka? Derítsük ki!

A rejtett hibák kinyomozására ad remek lehetőséget a Honlapelemző szakmai nyílt nap, melyen arra keressük a választ, hogy milyen építőelemek kellenek egy bevételszerző honlaphoz. A résztvevők személyre szabott tanácsadás keretében azt is megtudhatják a helyszínen, hogy weblapjuk mennyire marketing szemléletű, informatikailag mennyire felkészült és milyen esetleges változtatások szükségesek ahhoz, hogy a jövőben eredményesebb legyen.

Kiknek ajánlott a program?
Olyan cégeknek, vállalkozásoknak,

akik honlap frissítés előtt állnak.
akik nem elégedettek a jelenlegi honlap eredményekkel: nincs elég látogató, vagy megrendelés.
akik honlapkészítés előtt állnak, és szívesen vennének néhány szakértői javaslatot.

Miért éri meg eljönni?

Minden résztvevő személyre szabott Honlapelemezést kap, a helyszínen pedig lehetőség van személyesen konzultálni a szakértőkkel.
A Honlapelemzés objektív, nem elfogult. Nem csak a hibákat tárja fel, hanem megoldást is javasol.
A külsős szakértői szem észrevesz olyan rejtett hibákat is, amit a cégnél más nem, így hatékonyan fejleszt.
A szakemberek mögött rengeteg honlap elkészítése áll, így nagy rutinnal rendelkeznek, amit készek megosztani a résztvevőkkel.

Szakértők:
Szilágyi Tímea, marketing tanácsadó és szövegíró
Tímea sok weblapnak szerzett már érdekes és olvasmányos tartalmat. Kulcsrakész honlapszövegei figyelembe veszik az internetes szokásokat, a megrendelő igényeket, ráadásul úgy, hogy a vevő számára is unalom-mentes legyen.
Kontra István, informatikus, weblapszerkesztő
István hazai és külföldi tapasztalatokkal a háta mögött sok honlapnak varázsolt már megnyerő, új ruhát. Szakmai tapasztalatával és rutinjával olyan tudást rejt bele a honlapokba, amik hosszú távon a megrendelők javát szolgálják.

Program menete:

A regisztráció és a számla rendezése után bekérjük a honlap címet, amire vonatkozóan kéri a honlapelemzést.
A szakértők előzetesen elkészítik az elemzést, amit az előadás után személyesen vehetnek át a résztvevők.
Összesen 10 jelentkezést tudunk elfogadni.

Az előadás, első felében a marketing szakember röviden ismerteti azokat a szempontokat, amik alapján a honlapok górcső alá kerültek. Az egyes pontok során fény derül arra is, hogy milyen a jó honlap, és melyek azok a hibák, amiket a legtöbben elkövetnek. Szó esik majd azokról az egyszerű eszközökről, amelyek hatékonyak, ennek ellenére mégis kevesen használják ki azokat.
Az előadás második felében az informatikus szakember veszi sorra azokat az informatikai szempontokat, melyeket figyelembe vett az audit során. Szó lesz azokról a tipikus hibákról, amelyet sok kisvállalatnál tapasztalt. Ezekre mutat használható megoldásokat.
Az 1 órás előadás után a résztvevők átvehetik az elkészült honlapelemzést. Ezen kívül igény szerint, van lehetőségük konzultálni a szakemberekkel. (Minden résztvevő 20 perc személyes konzultációra jogosult az egyik szakembernél. Erre jelentkezni a helyszínen lehet.)
A várakozási idő alatt kávé és pogácsa várja a résztvevőket, ami egyben remek alkalom a kapcsolatépítésre.

Jöjjön el, és tegye gyorsítópályára honlapját! Regisztráljon most, a korlátozott férőhelyek miatt.
A jelentkezőket a jelentkezés sorrendjében tudjuk fogadni, a honlapelemzés elvégzéséhez legalább 2 hétre van szükség, ezért a jelentkezési határidőt kérjük figyelembe venni a jelentkezésnél.

A jelentkezés és honlapelemzés menete:

Regisztráció
Visszaigazoló e-mail és számla küldése a kamarától
Számla rendezése átatulással
Visszaigazolás a befizetésről a kamara részéről és a honlap linkjének bekérése

Regisztráció lezárult
A képzés helyszíne:
Pécsi Kereskedelmi Központ, 7625 Pécs, Majorossy Imre u. 36. RIC-terem
Időpont: 2019. október 17. 13:00 – 16:30
Jelentkezés határideje: 2019. szeptember 27.
A részvételi díj tartalmazza:
– honlapelemzést,
– közvetített szolgáltatásként büfészolgáltatást (kávé, ásványvíz)
Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából. A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz) tartalmaz.

A képzéshez kapcsolódóan ajánljuk figyelmébe a másik KamarAAkadémiás képzésünket:
Vevőszerző reklámszövegek és a sikeres honlap titka

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Ügyfél-élmény, ügyfél-bizalom: alakítsunk ki jól működő vevőszerző ügyfélszolgálatot!
2019-04-09 13:00 - 17:00 (Europe/Helsinki) | Pécsi Kereskedelmi Központ
KamarAAkadémia képzési rendszere a megyében és a dél-dunántúli régióban működő KKV-k versenyképességének javítása, valamint a működésük és fejlődésük támogatásához szükséges elméleti és gyakorlati tudás, ismeretek, naprakész információk biztosítása érdekében jött létre. A Marketing építőkockák képzésére építve Czirják Tamás vállalkozófejlesztő segít abban, hogyan képezzünk érdeklődőből vásárlót, hogyan „szerezzünk” vevőt.

A 21. század kétségtelenül az automatizálásról szól életünk szinte minden területén, és mégis, ha belegondolunk, miért járunk rendszeresen egy megszokott helyre vagy járunk ugyanahhoz a fodrászhoz, könnyen rájöhetünk, hogy döntésünket sokszor az áraknál is erősebben befolyásolják a személyes benyomások. Lehet valami bármennyire is olcsó, de döntési helyzetben a személyes, emberi kapcsolat mégis erősebb vonzerő tud lenni, míg annak hiánya akár örökre be is zárhatja egy bolt ajtaját.
Egy emlékezetes ügyfél élmény alapozza meg és biztosítja azt a bizalmat, amivel egy cég akár örökre magához kötheti vásárlóinak nagy részét, még akkor is, ha nem is ő a legolcsóbb az adott piacon.
Hogyan képezzünk látogatóból vásárlót, vásárlóból visszatérő vásárlót, visszatérő vásárlóból pedig akár áruházunk/szolgáltatásunk nagykövetét?
Ezekre a kérdésekre adjuk meg a választ a „Vevőszerző ügyfélszolgálat” képzésünkön.
Mely területeken érdemes ezt a szemléletet bevezetni?
• Célpiac meghatározása – légy tisztában vevőid problémáival
• Honlap/webáruház kialakítása – a látogatók könnyen találják meg a megfelelő információt, ne kelljen keresgélniük
• Kommunikációs csatornák – legyen kézenfekvő, kinek mit és hogyan kommunikáljunk
• Panaszkezelés, utánkövetés – hisz az elégedett vevőből lesz a visszatérő vevő…
• Társadalmi felelősségvállalás – vajon mi jut látogatóid eszébe a cégedről?
A marketing rendszerbe ideálisan beépülő ügyfélszolgálat biztosítja azt a hajtóerőt, ami a cég egészséges fejlődéséhez szükséges.
Nem számít, hogy valaki kezdő vállalkozóként vagy régi motorosként vág bele: ha munkánkat a kezdetektől fogva egy tudatosan felépített rendszer segíti, biztosak lehetünk abban, hogy ezt a vevők is meghálálják majd és így arra is marad idő, hogy kiélvezhessük munkánk gyümölcsét.
A képzés több mint fele az elméletek gyakorlati alkalmazásának lehetőségeiről szól. Szeretnénk lehetővé tenni, hogy segítségünkkel már ott feltérképezhesd azokat a lehetőségeket, amik az üzletedben rejlenek és kidolgozhasd a hozzájuk vezető utat is.
Ne feledd, nem a cégedben, hanem a cégeden kell dolgoznod!
Az előadó életfelfogásának fő rendezőelve a proaktivitás. Hisz a komplex ügyfél és vállalkozásbarát megvalósításokban. Számos vállalkozás hatékonyságát növelte tanácsaival az online marketing, webáruházak és rendszerépítések területén. Részletesebb bemutatkozó a linkre kattintva érhető el: Czirják Tamás – előadó

Előzetes segédlet letöltése: http://www.csakcsinald.hu/ugyfelelmeny
A képzés időpontja: 2019. április 9.
A képzés időtartama: 13:00-16:30 4×45 perc
A képzés helyszíne: Pécsi Kereskedelmi Központ – Kis Zsolnay terme – (Pécs, Majorossy I. u. 36.)
A képzés ingyenes, de regisztrációhoz kötött, a terem befogadó képessége miatt a jelentkezés korlátozott.
Jelentkezni a Jelentkezési lap online kitöltésével lehet.
Amennyiben nem kap visszaigazolást a jelentkezést követő munkanapon, az alábbi elérhetőségeken keresse kollégáinkat.
Gáncs Katalin 20/5544-771, gancs@pbkik.hu,http://A képzés adatvédelmi tájékoztatója
Piacsek László 20/2646-668, piacsek@pbkik.hu
A rendezvény megfelelő létszám megléte esetén kerül megrendezésre.
A képzés/tréning/workshop a „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” című, EFOP-1.2.9-17-2017-00082 számú pályázati projekt elemeként valósul meg.

Vevőszerző reklámszövegek és a sikeres honlap titka
2018-11-27 13:00 - 17:00 (Europe/Helsinki) | Pécsi Kereskedelmi Központ
Hogyan szólítsuk meg a potenciális vevőinket? Hogyan jelenjünk meg az interneten kisvállalkozóként? Milyen az a weblap, ami garantáltan vonzza a vevőket? Szilágyi Tímea reklámszövegíró, marketing tanácsadó bevezeti a résztvevőket a hatékony, vevőszerző szövegek világába.
A weblap a kisvállalatok legnagyobb marketing fegyvere, amit kevesen tudnak eredményesen kihasználni. Még mindig sok az unalmas, elavult honlap. A képzés során a résztvevők megtudhatják, milyen építőkockákat használjanak annak érdekében, hogy honlapjuk vevőszerző, megrendelést hozó és egyben látogatott legyen.
A képzés célja:
A résztvevők számára bemutatni, hogy mi kerüljön egy szórólapra, kiadványra, milyen elemekből álljon egy cégismertető, egy honlap. Az előadó ötleteket és javaslatokat mutat be, egy honlap megfelelő felépítésére, tartalomépítésére.
A résztvevők műhelygyakorlat keretén belül megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz. A jelentkezők bepillantást nyerhetnek továbbá arról, hogy milyen tényezők állnak a sikeres honlap hátterében:

milyen tipikus hibák hátráltatják az eredményességet?
megtudhatják, hogyan tudják átalakítani a saját honlapjukat úgy, hogy az népszerű legyen?
új honlap esetén képet kaphatnak arról, hogyan kell felépíteni egy hatásos weblapot.

A képzés választ ad a mai vállalkozók kérdéseire, mint például:

Hogyan lehet kitűnni a versenytársak közül a mai világban?
Milyen eszközöket használjak annak érdekében, hogy a vevők szaladjanak utánam, és ne én utánuk?
Hogyan tudom megfogalmazni úgy a tevékenységemet a vevő számára, hogy az megértse azt, és szimpatikus legyen a számára?

Az előadó több mint 10 éves szakmai múlttal rendelkezik a kkv marketing területén. Számos cégnek segített már honlapfrissítésben, honlapátalakításban, valamint abban, hogy a marketing tevékenységük által sikeresebbek, eredményesebbek legyenek.
Képzés célcsoportja:

kis és középvállalatok vezetői
induló vállalkozások vezetői,
egyéni vállalkozók

Tematika, tartalom:

A sikeres honlap titka
Az eredményes webáruházak 5 építőeleme
Műhelygyakorlat: Vevőszerző reklámszövegek

Képzési idő:
4 x 45 perc
Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából.

A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz) tartalmaz.
A képzés tervezett időpontja: 2018. . november 27.
Jelentkezés
További információ:
Piacsek László, 72/507-114, piacsek@pbkik.hu
Gáncs Katalin 72/507-105, gancs@pbkik.huv

Generációs különbségek kezelése a munkahelyen
2018-11-12 | Pécsi Kereskedelmi Központ
Magyarországon 2050-re a 60 éven felüliek közel kétszer annyian lesznek, mint a nyugdíjukat előteremtő, aktív korosztály. A 21. század egyik „vívmánya” a négy generációs munkahelyek, ezek összes előnyével és hátrányával. Mivel a gazdasági életben döntéshozói pozícióban az „érettek” vannak többségben, fontos, hogy megismerjék a feltörekvő korosztály(ok) igényeit, értékrendjét ahhoz, hogy minél hatékonyabb legyen a korosztályok közötti együttműködés.
súfolt szórakozóhelyeken „csápolnak”, mobil informatikai rendszerek hálózatának rabjai, neten gyűjtik a barátokat, Facebookon várják az üzenetet, hogy kész a vacsora. Itt van egy furcsa, számunkra sokszor érthetetlen generáció, mellyel Dr. Bajner Mária segítségével szót érthetünk és akár együtt is dolgozhatunk.
A képzés a korábbi, 20. századi generációs mintákkal és ismérvekkel összevetve bemutatja az 1980 után született milleniumi, vagy más néven „Y – generáció”, és a 1995 utáni „Z generáció” attribútumait, különös tekintettel az egyéni és a társadalmi elvárásokra, a tanulás és a diplomák értékmérő szerepére. Az eltérő nemzetközi oktatási rendszerek különbözősége ellenére a globális munkaerőpiac ugyanazokat az értékeket preferálja: magasan kvalifikált, gyors észjárású, innovatív, flexibilis, kimagasló kommunikációs készséggel bíró aspiránsokat, akik nem mellesleg az információs társadalom szülöttei. A többgenerációs munkahelyek új kihívásokat jelentenek a munkaerőpiaci szektor szereplői számára, a multinacionális cégektől kezdve a kis-, és családi vállalkozásokig.
A képzés célja, hogy
1) Szakirodalmi háttérrel, kutatások tükrében mutassa be a (de)generációs jelenséget, és gyakorlati példákat, „kezelési útmutatót” adjon az érdeklődők számára,
2) A szervezeti kultúra megváltoztatására ösztönözzön.
A fő cél nem az, hogy megértsük, hogy ezek az „új fiúk” hogyan fogják megváltoztatni a világot, inkább az, hogy kitaláljuk, milyen vezetői és marketing stratégiával lehet hozzájuk közel férkőzni. A 6×45 percben a fenti kérdésekre keressük a választ, a résztvevők bevonásával, gyakorlati példákra, kutatásokra hivatkozva.
Kinek ajánljuk a képzést:

HR szakembereknek, kis-és középvállalkozásoknak, családi vállalkozásoknak, egyéni vállalkozóknak.
Azoknak, akik fiatal, képzett munkaerőt szeretnének megnyerni, és megtartani.
Azoknak, akik a világ 1 trillió dolláros vásárlóerejét (is) látják az Y generációban.
Azoknak, akik nem értik, miért „Startup VC” a vállalati kockázati befektető.

Tartalom:

Milyen motivációs eszközöket preferálnak a különböző generációk.
Hogyan lehet a trendeket megjósolni.
Hogyan lehet az Y, Z célcsoportot megnyerni (potenciális munkaerőnek, potenciális vásárlónak).

Tematika:

Generációs kohorszok és attitűdök, multigenerációs munkahelyek.
„A távolságot, mint üveg golyót, megkapod…” A tanulmányi kreditek piaci átválthatósága.
Új alkalmazkodási készségek a globális munkaerőpiacon.
„Nyomd át a pitch-et a boardmeetingre!” Kommunikációs csapdák.
X, Y, Z Munkavállalói igények, munkáltatói elvárások, ösztönzők.
Válogatás a „Top 100” piacvezető vállalkozás promóciós eszköztárából.
Esettanulmányok.

Képzési idő:
6 x 45 perc
Részvételi díj:

12.000.-Ft+Áfa/fő,
önkéntes kamarai tagvállalkozások munkatársai számára: 10.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1500.-Ft+Áfa/fő kedvezményt adunk a képzés díjából.

A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz) tartalmaz.
A tanfolyam tervezett időpontja: 2018. november 12.
Jelentkezés: Kapcsolódó anyagok: Regisztráció

További információ:
Piacsek László, 20/2-6466-68, piacsek@pbkik.hu
Gáncs Katalin 20/55-44-771, gancs@pbkik.hu
